CELEX: 32020R0119
Language: hu
Date: 2020-01-28 00:00:00
Title: A Tanács (EU) 2020/119 végrehajtási rendelete (2020. január 28.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

28.1.2020   
               
               
                  HU
               
               
                  Az Európai Unió Hivatalos Lapja
               
               
                  LI 22/1
               
            
         A TANÁCS (EU) 2020/119 VÉGREHAJTÁSI RENDELETE
         (2020. január 28.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 269/2014/EU rendeletet.
                  
               
                     (2)
                  
                  
                     A Tanács úgy véli, hogy miután az Oroszországi Föderáció a jogellenesen annektált ukrajnai Krími Autonóm Köztársaságban és Szevasztopol városában 2019. szeptember 8-án úgynevezett „helyhatósági választásokat” szervezett, hét további személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 269/2014/EU határozat mellékletében foglalt jegyzékébe.
                  
               
                     (3)
                  
                  
                     A 269/2014/EU rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az e rendelet mellékletében felsorolt személyeket fel kell venni a 269/2014/EU rendelet I. mellékletében foglalt jegyzékbe.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. január 28-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  HL L 78., 2014.3.17., 6. o.
         
      
      
         
            MELLÉKLET
            A személyeknek a 269/2014 rendelet I. mellékletében foglalt jegyzéke a következő személyekkel egészül ki:
            
                         
                     
                     
                        Név
                     
                     
                        Azonosító adatok
                     
                     
                        Indokolás
                     
                     
                        A jegyzékbe vétel dátuma
                     
                  
                        „184.
                     
                     
                        Sergei Andreevich DANILENKO (Сергей Андреевич ДАНИЛЕНКО)
                     
                     
                        Neme: férfi
                        Születési idő: 1960.3.14.
                        Születési hely: Krasznodár (egykori Szovjetúnió)
                     
                     
                        A szevasztopoli választási bizottság elnöke. E minőségében részt vett a jogellenesen annektált Szevasztopol városában 2019. szeptember 8-án tartott helyhatósági választások megszervezésében, és ezáltal aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        185.
                     
                     
                        Lidia Aleksandrovna BASOVA (Лидия Александровна БАСОВА)/
                        Lidiya Oleksandrivna BASOVA (Лiдiя Олександрiвна БАСОВА)
                     
                     
                        Neme: nő
                        Születési idő: 1972.
                        Születési hely: Nem ismert
                     
                     
                        A szevasztopoli választási bizottság alelnöke. E minőségében részt vett a jogellenesen annektált Szevasztopol városában 2019. szeptember 8-án tartott helyhatósági választások megszervezésében, és ezáltal aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        186.
                     
                     
                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)
                     
                     
                        Neme: nő
                        Születési idő: 1967.8.22.
                        Születési hely: Szevasztopol (egykori Szovjetunió)
                     
                     
                        A szevasztopoli választási bizottság titkára. E minőségében részt vett a jogellenesen annektált Szevasztopol városában 2019. szeptember 8-án tartott helyhatósági választások megszervezésében, és ezáltal aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        187.
                     
                     
                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)
                     
                     
                        Neme: nő
                        Születési idő: 1956.5.27.
                        Születési hely: Uglih (egykori Szovjetúnió)
                     
                     
                        Az Oroszországi Föderáció Szövetségi Tanácsának a jogellenesen annektált Szevasztopol várost képviselő tagja. Azzal, hogy elvállalta e tisztséget és e minőségben eljárt, a jogellenesen annektált Szevasztopol városának az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        188.
                     
                     
                        Yuriy Mikhailovich GOTSANYUK / Yuriy Mikhailovich GOTSANIUK (Юрий Михайлович ГОЦАНЮК)/
                        Iurii Mykhailovych HOTSANIUK (Юрiй Михайлович ГОЦАНЮК)
                     
                     
                        Neme: férfi
                        Születési idő: 1966.7.18.
                        Születési hely: Novaja Derevnya/Nove Szelo (egykori Szovjetúnió)
                     
                     
                        Az úgynevezett „Krími Köztársaság” miniszterelnöke Azzal, hogy elvállalta e tisztséget és e minőségben eljárt, az úgynevezett „Krími Köztársaságnak” az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        189.
                     
                     
                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)
                     
                     
                        Neme: férfi
                        Születési ideje: 1971.11.15.
                        Születési hely: Szevasztopol (egykori Szovjetunió)
                     
                     
                        A jogellenesen annektált Szevasztopol város úgynevezett „jogalkotási közgyűlésének” elnöke. Azzal, hogy elvállalta e tisztséget és e minőségben eljárt, a jogellenesen annektált Szevasztopol városának az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.
                     
                  
                        190.
                     
                     
                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)
                     
                     
                        Neme: férfi
                        Születési ideje: 1980.12.30.
                        Születési hely: Krasznojarszk (egykori Szovjetunió)
                     
                     
                        A jogellenesen annektált Szevasztopol város úgynevezett „megbízott kormányzója”. Azzal, hogy elvállalta e tisztséget és e minőségben eljárt, a jogellenesen annektált Szevasztopol városának az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                     
                     
                        2020.1.28.”